﻿ Gestul iconic Interviu realizat de dr univ teol Gabriel Memelis, Sfânta Mănăstire Frăsinei, 14 Aprilie 1999 Gabriel Memelis: Preacuvioase Părinte Ghelasie, în ultima convorbire pe care am purtat-o aţi făcut unele precizări importante legate de ritualul iconic ortodox şi de importanţa acestuia în contextul mistic actual Defineaţi atunci ritualul, în general, ca fiind nu numai un simplu relaţional, ci ca “acel comun ce apare după interrelaţional” Ritualul se produce numai dacă există o reciprocitate a relaţiei între divin şi uman, abia “după care răspunsurile ambelor părţi se unesc şi fac un singur răspuns” Taina Împărăţiei lui Dumnezeu – care, cum ştim de la Părinţi, e mai mult decât Paradisul – se desăvârşeşte în această unire şi conlocuire între Dumnezeu şi creaţie, ca întâlnire reală, ca întrepătrundere fără amestecare De asemenea, spuneaţi atunci că taina acestui ritual este ascunsă în viaţa intratreimică, care se revarsă în creaţie prin Hristos Ritualul nostru iconic ortodox are ca origine ontologică această taină a vieţii intradivine; Fiul şi Sfântul Duh fac un aşa- zis “dublu ritual” în Treime – unul în sens de fiinţialitate, care este apofatic şi dincolo de creaţie, celălalt în care revarsă permanent iubirea dumnezeiască în creaţie şi, în acelaşi timp, iau iubirea creaţiei, fac un comun cu ea şi o ridică În fine, aţi dezbătut tot atunci importanţa participării credinciosului la ritualul liturgic, precum şi efectele acestui ritual în refacerea condiţiei euharistice a fiecăruia dintre noi Aş vrea să reamintesc că scopul acestor convorbiri pe care, cu bunăvoinţa Preacuvioşiei Voastre, le purtăm, este de a accesibiliza mesajul pe care vreţi să-l transmiteţi pentru cei ce întâmpină de multe ori greutăţi la lectura cărţilor dumneavoastră De aceea, rămânând în această notă, aş dori ca – în cele ce urmează – să dezvoltaţi aspectul gestului ritual, ştiut fiind că practica iconic-carpatină de rugăciune, pe care o propuneţi, are în centru acest gest al închinării la icoană, care e ca un fel de anticameră a rugăciunii minţii; aşa cum spuneaţi Sfinţia Voastră odată, pentru cei de astăzi e mai greu, dacă nu aproape imposibil, să abordeze frontal rugăciunea mentală şi atunci e nevoie de o introducere, de un ajutor pe această cale V-aş propune aşadar să luăm ca punct de plecare şi totodată ca motto în discuţia noastră de astăzi despre importanţa gestului ritual cuvintele Sfântului Macarie Egipteanul: “Nu este nevoie de cuvinte multe, ajunge să stai cu mâinile ridicate” O primă întrebare ar fi atunci: de ce gestul şi nu mintea în primul rând? Are gestul rezonanţe mai directe în profunzimile ontologice ale firii umane? Se poate vorbi despre gest ca limbaj ontologic al omului? Ghelasie Gheorghe: Cum deja aţi amintit în introducerea pe care aţi făcut-o, eu – din cele pe care le-am înţeles – afirm că gestul, sau mai bine zis ritualul, cu care îl 1 consider practic sinonim, nu este doar un produs al unui relaţional, ci este un adânc al fiinţei însăşi, care înlesneşte apoi şi acest relaţional De aceea trebuie înţeleasă şi valorizată această perspectivă în care, faţă de părerea obişnuită, fiinţialitatea noastră – chiar dacă este una de creaţie – are această taină a exprimării De fapt, ce înseamnă gestul? Gestul este o modalitate de exprimare a fiinţialităţii noastre nu numai cu o anumită parte, ci cu integralitatea ei Limbajul obişnuit [verbal], fiind mai mult unul mental, exprimă doar o anumită latură a fiinţialităţii noastre Dar prin gest se exprimă totalitatea fiinţei Noi nu ne dăm seama în ce măsură ne exprimăm în gestul nostru Dar, de fapt, pentru cine-l poate descifra şi citi, pentru cine-l poate înţelege şi primi ca pe acea taină a exprimării integrale a fiinţei, gestul este tocmai normalitatea exprimării fiinţialităţii noastre Gestul se consideră a fi mai mult decât un limbaj1; este şi limbaj, dar, aşa cum am spus, în sensul de exprimare totală a fiinţialităţii al cărei fond şi este… Astăzi, în general, tumultul acesta de “teologii” de factură neoprotestantă, precum şi misticile de influenţă hibrid-orientală, înclină foarte mult spre o desacralizare a ritualului şi a gestului Se pune o foarte mare bază pe mental, pe o mistică aşa-zis “spiritualistă” sau chiar “duhovnicească”, încât la un moment dat unii, fără să înţeleagă prea multe, vorbesc de o mistică “harică”, ce de fapt e cu totul străină de harul propriu-zis De aceea trebuie insistat, mai ales din punct de vedere creştin ortodox, pe acest teologic al exprimării, al răspunsului Prin relaţionalul nostru pe care îl trăim, nu numai cu Dumnezeu, dar şi între noi şi cu celelalte făpturi, trebuie să înţelegem tocmai o exprimare de integralitate a fiinţialităţii noastre Nu numai printr- o latură… Şi, pentru a fi înţeles mai bine – de fapt am relatat acestea şi într-o lucrare mai recentă, într-un fel de încercare de antropologie, Pe urme antropologice – voi încerca să explic, atât cât este cu putinţă, ce înseamnă de fapt iconicul în accepţiunea filocalic- carpatină a pustnicului Neofit Abia apoi vom putea să înţelegem ce este gestul iconic pe care eu încerc să-l evidenţiez pe baza acestei tradiţii carpatine Pustnicul Neofit porneşte de la taina configuraţiei omului Ce suflă Dumnezeu lui Adam (cf Geneza 2,7)? Îi suflă în primul rând chipul de om; mulţi fac tot felul de 1 Părintele Ghelasie porneşte de la un fundal ideatic în primă instanţă comun tuturor religiilor, anuţând totodată şi specificul ireductibil al paradigmei creştine, pe care îl va desfăşura ulterior: inventariind morfologia modalităţilor de expresie ale experienţei religioase universale, oricine poate constata preferinţa pentru expresia nonverbală (în speţă gestică), mai aptă decât limbajul verbal de a transmite semnificaţiile multiple ale experienţei mistice Limbajul nonverbal al gestului este o formă optimă de comunicare a datelor experienţei, mai ales în relaţia maestru-discipol; misticii preferă constant cuvintelor tăcerea mai grăitoare decât acestea, precum şi exemplaritatea – comunicată gestic – posturii faţă de didactica verbală Dar, în vreme ce spiritualităţile extracreştine (în special cele orientale) tind către o concepţie informală a unirii cu Absolutul, văzând, la limită, starea de unio mystica în termenii unei situaţii ontologice care nu se mai poate exprima nici măcar gestic, creştinismul face din gest – ca limbaj al fiinţei prin trup – o formă de expresie indispensabilă al cărei prestigiu se întemeiază din nou, aşa cum va dezvolta Părintele Ghelasie imediat, în realitatea Întrupării Dacă Dumnezeu “s-a tradus” pe Sine (exegesato) în concreteţea cărnii prin Iisus Hristos (cf Ioan 1,18), gestul nu mai e doar un simplu limbaj mut… 2 speculaţii, dar noi spunem că ceea ce Dumnezeu suflă lui Adam este chipul de om Şi ce înseamnă chipul de om? Este prefigurarea chipului Întrupării lui Hristos Chipul omului nu este deci chipul propriu al lui (nu este chip în sine, n m , G M ), ci este Chipul dăruit de Fiul lui Dumnezeu; iar prin purtarea acestui Chip, şi omul capătă acel chip, acea taină divino-creaţie Pornind de la acest fapt, vom spune că fiinţialitatea noastră are acest iconic, are această sacralitate “în sine” Şi, din punctul de vedere al acestei viziuni mistice a pustnicului Neofit, se pot trasa câteva repere care oricum nu îşi propun să epuizeze taina omului: dacă Sfinţii Părinţi spun că omul este dihotomie suflet-trup şi în suflet are acel adânc al minţii (nous) prin care poate accede la divinitate, modalitatea pustnicului Neofit vine cu un fel de lărgire a acestui fapt, considerând că omul este, în primul rând, acea suflare divină care se actualizează la zămislirea fiecărei fiinţe omeneşti Acest chip de om apoi, unindu-se cu zestrea genetică a părinţilor, configurează omul 2 ca suflet şi trup Perspectiva carpatină insistă deci pe acest chip sacru, iconic pe care-l are omul prin actul creării sale de către Dumnezeu Încât realitatea aceasta iconică nu este, aşa cum am spus [în interviul precedent], doar un produs al unui relaţional Trebuie înţeles că este un fond al însăşi fiinţialităţii noastre De aceea se zice că acest iconic este, într-un anumit sens, similar cu însuşi chipul persoanei Mulţi fac diferite evaluări, cum am văzut de pildă la Yannaras şi la alţi teologi mai noi, spunând că noi nu suntem încă persoane, ci ne formăm persoana care acum este doar în potenţialitate… În sfârşit, noi nu vrem să iscăm controverse, ci vrem doar să reliefăm specificul pustnicului Neofit, în care se insistă foarte mult pe o realitate fiinţială în sine, care apoi înlesneşte şi evidenţiază relaţionalul; este o configuraţie de taină, în care omul e în primul rând chip iconic insuflat de Dumnezeu, este chipul de om, chipul Întrupării hristice, care are pecetea chipului şi asemănării cu Dumnezeu – cum spune Scriptura – şi acest chip îmbracă partea sufletească şi trupească Nu e vorba de o trihotomie, ci de altceva: există această dihotomie suflet-trup ca realitate a omului, dar în acelaşi timp într-o unitate, într-un comun care este tocmai acest iconic şi care e o prefigurare a Trupului hristic Mulţi teologi consideră Trupul hristic doar un trup material pe care îl ia Mântuitorul coborându-Se în partea material-pământească obişnuită În sensul viziunii iconice a pustnicului Neofit, se face o distincţie: se vorbeşte, pe de o parte, de suflet şi corp, iar, pe de altă parte, “peste” acestea apare acel “veşmânt” de trup iconic pe care l-a pierdut 2 Părintele Ghelasie propune o abordare antropologică nu doar din perspectiva paradigmei greceşti suflet(minte)-trup; modalitatea carpatină nu vede taina omului în primul rând în această dihotomie, ci în integralitatea fiinţei umane ca fiinţă iconică Problematica antropologică este astfel organizată în jurul binomului fiinţă-chip – structurat prin suflare-asumare a Arhechipului hristic – nu a celui platonician suflet-trup Omul se configurează ca fiinţă “în sine” în măsura în care poartă (asumă) Arhechipul hristic de Întrupare De asemenea, o astfel de precizare evită riscurile unor abordări prea adesea spiritualiste care mizează prea mult – în demersul antropologic – pe realitatea şi “indestructibilitatea” sufletului, reducând practic omul la suflet Nu în ultimul rând, se evită şi dilema originii sufletului (creaţionism sau traducianism?) arătându-se că trebuie să ne concentrăm atenţia, de fapt, pe acea structură ontologică ultimă a omului, care este pecetea Chipului lui Dumnezeu 3 Adam – de aceea Adam s-a văzut gol; el avea sufletul şi corpul, dar nu mai avea acel 3 “veşmânt” de trup iconic (“hainele de lumină”, n m , G M ) Şi acum putem ajunge la înţelegerea gestului iconic, pentru că adevărata noastră exprimare – ca fiinţialitate – este în această integralitate a trupului iconic Din cauza păcatului noi am pierdut această exprimare a trupului iconic Şi atunci căutăm să facem exprimarea fie prin suflet, ca parte mentală (nous), fie prin corp, ca parte sensibilă, mecanică, energetică… De aceea, în viziunea pustnicului Neofit, idealul mistic nu e să te exprimi printr-o formă mentală sau sensibilă, ci este exprimarea cu acea integralitate tainică pe care o avem Noi avem încă acel chip iconic, dar din cauza păcatului el este acoperit Botezul hristic, pe care îl primeşte fiecare creştin, “activează” însă chipul iconic; prin viaţă duhovnicească putem apoi să-l dezvoltăm şi să-l re-evidenţiem în toată plenitudinea lui Până atunci însă, exprimarea noastră se face tot prin partea mentală a sufletului sau prin cea sensibilă a corpului; dar adevăratul creştin – conform parabolei evanghelice – nu poate participa la Cina cea Mare, la Nunta Fiului, dacă nu are “haină de nuntă” (cf Matei 22,11-12) Această haină de nuntă, în sensul pustnicului Neofit, este chiar realitatea trupului iconic Doar prin 4 aceasta ne putem recâştiga adevărata identitate fiinţială 3 Prin actul creaţiei, omul posedă o sacralitate iconică proprie, ca bază a creşterii spre asemănarea cu Dumnezeu Dar această realitate iconică nu este un simplu rezultat al actului creator divin – chiar dacă relaţional – ci este un fond ontologic pe a cărui temelie se poate constitui planul relaţional al persoanei umane; este o constituţie tainică în care chipul iconic insuflat de Dumnezeu omului precede mistic şi “îmbracă” aspectul de suflet-trup, ca un “veşmânt” de trup iconic (însăşi consecuţia celor două referate antropogenezice din Facere 1,27 şi 2,7 probează acest lucru) Pierdut prin păcat, acest “veşmânt” nu poate fi recuperat decât prin venirea Arhechipului hristic Traseul ascetic al vieţii creştine va fi atunci o continuă iconare (în-chipuire) a trăsăturilor acestui Model iconic printr-o mistică dăltuire, în sinea proprie, a realităţii trupului iconic ca “haină de nuntă” cu care se poate intra la Cina cea mare a Eshatonului De observat deci că Părintele Ghelasie referă “hainele de lumină” la integralitatea suflet- corp, nu numai la trup Prin urmare, păcatul originar a introdus o degradare a sufletului şi a trupului, deci şi o anumită “mortalitate” a sufletului (în acord cu sentinţa biblică “pământ eşti şi în pământ te vei întoarce” – Geneza 3,19); ceea ce totuşi rămâne din om este acel chip iconic primit prin suflare divină, desfigurat şi el pe măsura îndepărtării de Dumnezeu La fel, Învierea lui Hristos restaurează şi desăvârşeşte fiinţa umană integrală – suflet şi trup În plus, să notăm că viziunea antropologică pe care o expune Părintele Ghelasie evită elegant orice tentaţie eretică situată între apolinarism şi dochetism; toate ereziile hristologice din acest interval au avut ca origine încercarea de a integra învăţătura despre Întrupare în modelul antropologiei clasice greceşti Aplicând paradigma dihotomică a acesteia, concluzia nu putea fi decât că, intrând în fiinţa umană, Logosul trebuia să dizloce sau să piardă aici ceva (tocmai pentru a nu fi un fel de adaos peste natura umană deplină ca suflet-trup), fie că era vorba de partea raţională a sufletului uman (apolinarism), fie de trupul Său ca atare (dochetism) Percepând însă omul ca fiind o structură iconică, în care chipul (“veşmântul de trup iconic”) “îmbracă” unitar şi distinct sufletul şi trupul, antropologia carpatină propune o lectură a Întrupării ca venire firească a Arhechipului care, fără să dizloce nimic în fiinţa omului, o reconfigurează iconic împreună cu sufletul şi trupul Cu alte cuvinte, din această perspectivă apare mai evident şi sensul Întrupării ca Înomenire 4 Părintele Ghelasie amendează religiozitatea schizoidă specifică omului postparadiziac, în care există o dizarmonie între experienţa mental-psihologică şi devoţiunea corporală Semnul ad extra al acestei fracturi este divorţul – constatat în spaţiul religios extracreştin – între mistică şi ritual: fie experienţa mistică exclude formele rituale, căutând eliberarea într-un plan transdevoţional, fie ritualul capătă o dominantă aproape magică, eficientă prin sine, aruncând în umbră participarea mistică şi unirea cu 4 Se spune că noi suntem, în primul rând, imago Dei, adică pecetea Chipului lui Dumnezeu sau, în sens teologic, acea raţiune divină, acel cuvânt care ne-a creat, acel act creator divin; apoi Dumnezeu a creat în noi, prin acelaşi act creator, şi o imago ipsi, o realitate a noastră de fiinţialitate Încât realitatea noastră este această taină de împletire şi de stare faţă în faţă a chipului lui Dumnezeu, care este orientat în mod special spre noi – această imago Dei ca şi cuvânt al Fiului lui Dumnezeu pentru noi şi în care există acel Arhimodel veşnic în care suntem cuprinşi fiecare, Cartea Vieţii despre care vorbesc şi Sfinţii Părinţi – cu această realitate personală de creaţie a noastră Personalitatea noastră de creaţie, acea imago ipsi, este permanent faţă în faţă cu această oglindire… G M : Poate există chiar un dialog… G G : Prima dată este o oglindire în chipul acesta divin (imago Dei) orientat în actul divin spre noi, în care ne identificăm pe noi înşine şi, identificându-ne, putem face apoi şi dialogul În acest sens, dialogul nu poate fi decât într-o sacralitate, iar aceasta la rândul ei nu poate fi decât în taina ritualului5 În această taină a ritualului totul devine clar; pentru că, de fapt, ritualul nostru de creaţie prin ce se exprimă? Ritualul nostru liturgic are această taină a unei integralităţi, în care pe primul plan este taina altarului; din punct de vedere biblic, taina relaţiei cu Dumnezeu nu e un simplu relaţional, ci în primul rând implică construirea unui altar Vechiul Testament arată că, pentru a te apropia de Domnul Dumnezeu, trebuie să-I faci un altar, pe altar să aduci un dar, şi numai în acest dar vine Dumnezeu; în acest dar tu însuţi te predai şi în acest dar se face dialogul Nu se poate face un dialog abstract, fără ceva concret De aceea taina ritualului nostru liturgic nu se poate face fără Euharistie, fără Trupul şi Sângele Mântuitorului Acest dar pe care îl aducem la altar este totodată al nostru, şi în acelaşi timp este un dar al Domnului Hristos Care îl primeşte şi face încă o “actualizare” a Divinul Punând în lumină noua realitate a gestului iconic ca modalitate de exprimare integrală a fiinţei umane, creştinismul anulează tensiunea dintre ritual şi mistică, prezentă în celelalte religii în grade diferite 5 Omul este aşadar, prin creaţie, o fiinţă iconică, sintagmă ce subîntinde şi în acelaşi timp depăşeşte (este incomensurabilă prin) dihotomia suflet-trup Fructificând din nou principiul analogiei, Părintele Ghelasie deschide o temă nouă şi deosebit de subtilă, a omului ca “dublu chip” – deitate şi ipseitate totodată Să înţelegem însă că nu este vorba de o dedublare ab initio a fiinţei umane, ci de o întemeiere iconologică autentică a acesteia, care se va dezvolta ulterior ca realitate dialogală; iar iconicul, la Părintele Ghelasie, are sensul unui echilibru unitar între chipul divin şi cel uman Pe acest temei, în om există un permanent dialog între imago Dei şi imago ipsi, al doilea constituindu-se ca alteritate în măsura în care îşi găseşte în mod dialogal identitatea în primul, aşa încât omul nu este doar o simplă reflectare “în oglindă” a lui Dumnezeu Dar acest dialog nu se face în gol, ci în atmosfera de taină a ritualului; omul apare astfel deopotrivă dependent de actul creator şi proniator al lui Dumnezeu, dar şi liber constituit ca existenţă autodeterminată (autexousia), având deschisă posibilitatea unei nesfârşite îndumnezeiri Totodată, creşterea ontologică a omului este structurată ritual şi nu duce la contopire indistinctă cu Fiinţa, ci la unitate în distincţie tocmai datorită “dialecticii” foarte subtile dintre imago Dei şi imago ipsi 5 Întrupării în Sfântul Agneţ Adevărata întâlnire este în ritualul Euharistiei în care se unesc cele două daruri Ritualul nostru nu este niciodată în gol; starea noastră faţă în faţă cu Dumnezeu, în sens creştin autentic, este tocmai cunoaşterea acestui iconic De aceea, în specificul pustnicului Neofit, iconicul este considerat un fel de prehristic, de preeuharistic, în sensul că e o realitate de comun care se formează şi care constituie acelaşi trup în unire şi, mai mult, acea împărtăşire În această unire – aici e frumuseţea misticii iconice – se evită pericolul major al oricărei mistici care este următorul: dacă tinzi să intri în Dumnezeire, faci panteism, pentru că Dumnezeirea e dincolo de capacitatea şi de condiţia creaţiei; dacă Dumnezeirea ar încerca să intre în fiinţialitatea de creaţie, aceasta s-ar anihila, fiind copleşită de Dumnezeire Mistica creştină vine cu acest “intermediar” iconic în care Divinul – inaccesibil creaţiei – şi creaţia – care, într- un fel, nu poate să stea în faţa lui Dumnezeu fără să moară – se pot întâlni în mod real, se pot întâlni mai mult decât ca un simplu relaţional, mai mult şi decât ca o simplă stare faţă în faţă În comunul iconic Divinul intră cu adevărat în creaţie, iar aceasta intră cu adevărat în Divin Adică Divinul Se întrupează cu adevărat, deci nu e vorba de un dochetism, şi în acelaşi timp creaţia intră în Divinitate, fără pericolul panteismului Toate ereziile din istoria Bisericii au pornit de la această frică de a nu intra în fiinţa divină, precum şi, reciproc, de la frica de a nu coborî Divinul în creaţie şi de a nu-L degrada De exemplu, iconoclasmul nu putea pricepe cum poate Divinitatea să ia nişte forme de creaţie; greşeala iconoclaştilor era că nu înţelegeau că Divinitatea nu ia de fapt forme de creaţie, nici creaţia nu ia forme de Divinitate, dar se realizează o taină teribilă care nu se mai întâlneşte în nici o altă religie: taina iconicului, în care este posibilă atât coborârea lui Dumnezeu fără a distruge creaţia, cât şi urcarea creaţiei în Dumnezeu fără a se pierde ca natură creată Deci mistica iconică vine cu o lărgire şi, în acelaşi timp, cu o împlinire a visului misticilor în general şi a idealului creştin în special: Dumnezeu Se întâlneşte cu făptura Sa creată fără să Se amestece şi, mai mult, se poate realiza un comun peste fire (suprafiresc) în care firea creată participă la firea divină şi chiar aceasta participă la firea de creaţie Dar, insistăm, fără amestecul firilor! Încât, dacă iconoclaştii nu admiteau sub nici o formă ca Divinul să poată fi “tradus” în termenii creaţiei, iar alţi eretici păstrau distanţa dintre Divin şi creaţie de teama panteismului (vezi, de exemplu, nestorianismul şi ereziile derivate din el), în sensul euharistic iconic taina ce se realizează între Divin şi creaţie este cu adevărat împlinirea idealului omului mistic În concluzie, menţionez încă o dată că ritualul are ca bază de “exprimare” în primul rând gestul De ce e vorba de gest? Pentru că gestul este nu numai o simplă exprimare; mereu trebuie să avem perspectiva integralităţii exprimării, în care dăruirea este acel act care începe cu o exprimare a unei anumite orientări faţă de ceva, îmbracă apoi haina unei exprimări directe care este cuvântul, apoi a unei împliniri în care se face unirea în tăcere care este împărtăşirea, întâlnirea în sensul cel mai înalt Dar nu este nici propriu-zis o tăcere, ci este un gest de primire în care taina nu se mai poate exprima în cuvinte; ea are doar această împlinire, iar împlinirea însăşi este exprimarea 6 De aceea pustnicul Neofit insistă atât pe fondul fiinţialităţii noastre care este gestul Prin gest se rememorează tocmai fondul nostru fiinţial Noi, creaţia, avem în primul rând o memorie fiinţială de bază care este memoria Divinului După cum copilul are în el direct memoria părinţilor, aşa avem şi noi – în fiinţialitatea noastră – în primul rând acea memorie ontologică a Divinului Şi după cum copilul, prin gestul lui dinainte de a putea să se exprime şi de a numi pe mama sau pe tata, îi recunoaşte pe aceştia, tot astfel consideră pustnicul Neofit că prima exprimare a noastră faţă de Dumnezeu se face prin gestul de recunoaştere Noi suntem ca nişte copii, ca nişte nou- născuţi aduşi la fiinţă, care prin creştere ajungem să şi numim şi, în final, să facem şi răspunsul propriu-zis6 Şi ar mai trebui să aprofundăm puţin un aspect: chipul iconic în sine este, pentru noi oamenii, Chipul de Fiu În sensul tradiţiei pustnicului Neofit se insistă foarte mult pe acest iconic al Chipului de Fiu, care este sacralitatea omului Toată practica isihastă, în această tradiţie, este centrată pe taina Chipului de Fiu Mai mult, ca un concret al Chipului de Fiu apare caracterul de dăruire şi de închinare De aceea specificul, în ceea ce priveşte gestul ritual, este gestul de închinare şi de dăruire care e o prefigurare a altarului şi a jertfei de pe altar; aceasta este modalitatea creştină de “revărsare” a Divinului în creaţie şi de accesibilizare a creaţiei faţă de Divin, de întâlnire a lui Dumnezeu cu creaţia până la acel comun de mare taină al Euharistiei Gestul este deci însuşi fondul exprimării fiinţialităţii noastre de creaţie Chipul nostru de creaţie, pe care îl primim – pentru că la fiecare om se repetă acelaşi act creator divin ca şi la Adam, Dumnezeu “suflă” în om, spre deosebire de celelalte vieţuitoare pe care le-a făcut doar prin cuvânt, printr-un act special chipul de om – este însuşi Chipul hristic 6 Părintele Ghelasie spune că, în mistica iconic-carpatină, gestul este Alfa şi Omega drumului ascetic către Dumnezeu Exprimarea omului în dăruire faţă de Creator începe cu gestul de recunoaştere încă neexplicitat, rezultat din memoria iconic-ontologică a Divinului pe care o conservă fiinţialitatea noastră, dar care este prioritar formelor explicite/verbale de exprimare; ea continuă cu răspunsul – exprimat mai întâi prin cuvânt şi numire, dar structurat tot ca gest ritual – care este “relaţionalul” omului cu Dumnezeu, cum îl numeşte Părintele; în sfârşit, exprimarea se împlineşte cu tăcerea în unirea împărtăşirii/participării reciproce (tăcerea apofatică a misticii clasice) care este “întâlnirea în sensul cel mai înalt” A se observa în plus şi nuanţa gestică pe care părintele Ghelasie o imprimă apofatismului însuşi Realitatea apofatică, pe care Dionisie Areopagitul o numea paradoxal “întuneric supraluminos (hyperphotos gnophos)”, este numită în mistica iconic-carpatină “gest de primire şi împlinire în care taina nu se mai poate exprima în cuvinte”, pentru că îşi are exprimarea în însăşi împlinirea Ca un feedback biblic al acestei paradigme gestice, am putea spune că – în starea paradiziacă – Adam primeşte întipărirea ei: este aşezat în grădina Edenului – această dispunere fiind montura omului în calitate de “legătură firească” a creaţiei (physikos syndesmos), cum zice Sfântul Maxim, care face posibilă orientarea sa gestic- teocentrică, de recunoaştere preliminară a lui Dumnezeu; apoi, pe această bază, el numeşte vieţuitoarele – eveniment nu doar de citire noetică a raţiunilor divine din făpturi, ci adevărată cuvântare gestică: Dumnezeu aduce la Adam făpturile, ca pe un dar, iar el le numeşte într-un gest de răspuns-oferire euharistică, într-un ritual liturgic căruia totuşi îi lipseşte împlinirea, întrucât Adam nu găseşte ajutor pe măsură; în sfârşit, crearea femeii din coasta lui Adam, în somnul extatic al acestuia, are tot o conotaţie gestic-euharistică: Părinţii notează simetria mistică dintre acest episod şi prototipul naşterii Bisericii prin împungerea coastei lui Hristos În plus, somnul adamic anticipează atmosfera acelei tăceri gestic- apofatice a unirii cu Dumnezeu pe care Adam, însă, n-a realizat-o 7 spre Întrupare Fiecare om e o actualizare, în altă modalitate, în alt chip de făptură, în altă individualitate a Chipului lui Hristos Şi atunci acest chip iconic care este chipul nostru de sacralitate, în unire cu partea de naştere din părinţi, din natură (vezi Pe urme antropologice), configurează partea directă a sufletului şi corpului Încât partea spirituală şi cea “materială” a copilului nu pot să crească, să se dezvolte decât pe baza acestui chip suflat de Dumnezeu Aici găseşte Arhetipul de fiinţialitate; aceasta este realitatea, 7 identitatea noastră pe care trebuie pusă baza… G M : Cât de necesar şi de eficient este, pentru un credincios de astăzi, să i se propună o practică ascetică axată pe gestul ritual? Întreb aceasta pentru că, aşa cum ştim că se întâmplă de cele mai multe ori, credincioşilor li se propune o reţetă minimală de evlavie: aceasta ar consta în spovedanie regulată, împărtăşire măcar de patru ori pe an, participare la Liturghie, fără a se insista prea mult pe o îndrumare a modului de trăire a acestor acte liturgice Există chiar tendinţa de a sfătui credincioşii la o anumită rezervă faţă de practica isihastă, pe motiv că aceasta ar aparţine doar celor superiori, avansaţi… G G : Domnul meu, în primul rând trebuie să precizăm de la început următorul lucru: pe dumneavoastră vă interesează mistica creştină… Acum se vorbeşte foarte mult, abuziv chiar, de isihasm… Să nu considerăm totuşi doar isihasmul ca epuizând tot ce înseamnă mistică creştină ortodoxă Prefer să folosesc de aceea această ultimă denumire… G M : E o denumire mai cuprinzătoare… G G : Aşa este… Isihasmul, într-adevăr, e o mistică consacrată mai mult celor care se liniştesc, celor care vor să facă un ascetism mai sever Dar, în sensul strict al cuvântului, mistica creştină nu se poate reduce numai la isihasm Şi încă un lucru pe care încerc să-l evidenţiez: mistica noastră creştină are ca fond tocmai partea ritualică; atacul neoprotestanţilor şi, mai nou, al misticilor neopăgâne care caută să învieze un “stil” religios antic şi să concureze mistica creştină, nu este întâmplător îndreptat împotriva ritualului Dar trebuie să înţelegem un lucru: dacă din creştinism scoatem ritualul, atunci el nu mai rămâne cu nimic… Creştinismul este tocmai ritualul De ce? Pentru că centrul religiei noastre este liturgicul, este Întruparea lui Hristos De aceea 7 Sintetizând, consecuţia mistic-antropologică a ascezei bazate pe centralitatea gestului ar fi următoarea: suflare divină – chip al Întrupării hristice – vocaţia omului de altar al Întrupării, care îi permite acel gest iniţial de recunoaştere – gestul ritual ca bază a exprimării omului prin cuvânt şi prin alte modalităţi – întâlnirea culminantă cu Dumnezeu într-un apofatism al gestului Axul central este legătura dintre Întrupare şi altar, apoi dintre acesta şi gest; gestul sacru este întemeiat atunci pe însăşi taina Întrupării Fiului Care este în acest fel şi Arhetip gestic (vezi şi mai jos) Persoana umană are ca fond de exprimare ritualul gestului care o “suprapersonalizează”, punându-i în evidenţă plenar posibilităţile fiinţiale Gestul este, în acest sens, prioritar faţă de cuvânt, fiind o exprimare – cum spuneam – mai deplină; în plus, relaţia gest-cuvânt poate fi asimilată, la nivel antropologic, celei dintre fiinţă şi energii 8 se poate spune că creştinismul nu-i altceva decât Întruparea lui Hristos Dacă misticile antice vorbesc de o întoarcere a creatului în Dumnezeu, în sensul nostru creştin mistica nu este doar atât, ci e o intrare cât mai adâncă a Divinului în creaţie şi, mai mult, este o întâlnire în acel comun care este iconicul Dumnezeu nu ne-a creat numai ca să ne confere o realitate pe care noi trebuie s-o anihilăm pentru a ne absorbi în El Dumnezeu a creat o realitate care să existe, în care El să rămână şi, mai mult, creaţia să poată participa la Divin şi – în acelaşi timp – să se facă acel altar, acel chivot-lăcaş în care ea să-L poată primi şi păstra Asta înseamnă mistica noastră creştină… nu o mistică spiritualistă Prea mult se face caz de aceste mistici spiritualiste Mistica creştină este iconică, este mistica Întrupării Divinului; dar nici această Întrupare nu trebuie înţeleasă în sensul spiritualist spre care se tinde astăzi: că Divinul, având nişte principii de informaţie, poate crea materia care n-ar fi altceva decât minte concentrată – lucru pe care eu unul îl consider fals – şi că deci Divinul în concentrare ca principii spirituale dă formă materiei, după care această materie trebuie să parcurgă drumul invers, de la masă la energie şi apoi iar la informaţie şi, în cele din urmă, din nou la Divin8 Fără a dori să supărăm pe nimeni, trebuie să spunem răspicat că acesta nu-i adevăratul creştinism Creştinismul e altceva: e Chipul lui Dumnezeu care se face accesibil prin taina Chipului hristic de Întrupare; taina Chipului hristic creează şi o fiinţialitate de creaţie care are capacitatea de a primi pe Dumnezeu, de a răspunde şi de a se face lăcaş al lui Dumnezeu De aceea creaţia, numai dacă este Altar, numai dacă devine Euharistie este adevărată creaţie Dacă ea nu devine Euharistie, dacă nu se face Altar, este o creaţie în gol, un joc iluzoriu sau un vis al Absolutului ca în misticile orientale… Dar creaţia lui Dumnezeu nu poate fi vis, nici iluzie Aşadar, tot creştinismul stă în această formare de altar şi de iconic Iar aceasta, la rândul ei, se face numai ritualic; şi de aceea trebuie înţeles un nou sens al catehezei care trebuie să insiste mai mult pe partea ritualică Practica creştină nu trebuie antrenată numai spre o mistică abstractă care aruncă ritualul mai mult în domeniul formalului, cum aţi spus dumneavoastră; rugăciunea adevărată în sens creştin este liturgică, ritualică Dacă rugăciunea creştinului nu e ritualică, atunci consider că nu e o rugăciune autentic creştină Mai mult, ritualicul trebuie înţeles nu în sensul antic, în care predomină jertfa sângeroasă, de distrugere; în ritualul antic jertfa însemna tăiere, distrugere şi vărsare de sânge ca să poţi accede dincolo, în realitatea “spirituală” În creştinism e tocmai invers: după jertfa hristică a Crucii nu se mai jertfeşte sângele, ci 8 Părintele Ghelasie critică aici o anumită “sciento-teologie” care se grăbeşte să legitimeze un limbaj şi o problematică ce vin din câmpul ştiinţelor contemporane; deşi s-a ajuns astăzi, pe calea acestor ştiinţe, la descoperiri remarcabile mai ales în lumea microcosmosului, transferarea şi interpretarea necritică a acestor rezultate în perspectivă filosofică şi teologică comportă riscul reiterării unei gândiri panteiste în care lumea este văzută tot ca “marele lanţ al Fiinţei” atârnat de Absolut O astfel de paradigmă a fost şi este de neacceptat în creştinism, fiind mai ales incompatibilă cu mistica iconică unde se pune atât accent pe alteritatea fiinţială a creaţiei şi pe întâlnirea reală cu Dumnezeu Pericolului actual ca, de teama materialismului, religia să migreze – sub incidenţa ştiinţelor informaţiei – către un spiritualism evazionist, Părintele îi opune taina “materiei” ca realitate iconic-euharistică destinată eternizării 9 se aduce alt dar Nu se mai aduce “darul omorârii”, ci al împărtăşirii, al Cinei de Taină, al veseliei… G M : Se aduce Sângele divin… G G : Nu numai, ci în Liturghie nu mai este propriu-zis jertfa Crucii, ci e jertfa lui Hristos cel Înviat În Euharistie e într-adevăr o anamneză în care e prezent şi aspectul răscumpărător al Jertfei, din cauza stării încă păcătoase a creaţiei, dar fondul nostru liturgic nu este Răstignirea, ci dăruirea Împărtăşirii; epicleza se face prin coborârea Sfântului Duh care “Se întrupează” şi El prin Trupul euharistic (vezi interviul precedent) Mai mult, e binecuvântarea şi venirea chiar a Tatălui, de aceea Liturghia nu e împlinită până nu se zice “Tatăl Nostru” Deci în Liturghie este toată Treimea, toată Dumnezeirea se întâlneşte cu toată creaţia Consider că, după cum am putut eu constata, viitorul creştinismului e viitorul ritualului liturgic euharistic Misticile magice, oculte, spiritualiste nu pot fi mistici creştine Or, în sens creştin – aşa cum am mai spus şi în altă parte – nu există Duh fără Trupul euharistic al lui Hristos, nici Trupul lui Hristos fără Duhul Sfânt G M : Undeva în Practica isihastă vorbiţi de un gest, de o mişcare de duh peste mişcarea obişnuită Gestul sacru nu e o mişcare obişnuită, nu e o gestică în sens tehnic, ci implică o deschidere tainică, de duh Dacă vreţi să precizaţi mai amănunţit în ce ar consta această mişcare tainică de duh? G G : După cum am menţionat în cele anterioare, însăşi sacralitatea aceasta liturgică implică un răspuns peste mişcarea noastră obişnuită Deja în liturgic e o mişcare sacralizată; pentru că sacrul, în sensul nostru creştin, chipul divin al sacrului în sine este Chipul Sfântului Duh Şi atunci, o dată cu Acesta, se antrenează şi duhul nostru în acea înduhovnicire de care vorbesc Sfinţii Părinţi De aceea insist că mistica creştină nu este mistica energiilor proprii, ca în misticile obişnuite; noi nu antrenăm energiile noastre, ci în primul rând trebuie să ne găsim acea integralitate peste energii, peste toate mişcările noastre, cărora trebuie să le imprimăm acea mişcare de duh care e peste ele şi, cu această mişcare integrală de duh, să putem face şi dialogul sacru de ritual G M : Afirmaţi în interviul trecut că virtuţile creştine sunt – în orice specific – “virtuţi iconice” Însăşi reînvăţarea gestului sacru este cea care, să spunem aşa, reconstituie în noi chipul iconic de fiu, ne teoformează după Chipul divin Ar rezulta de aici că virtuţile însele sunt gesturi sacre şi ţin de acel comun de întâlnire ce se realizează prin ritual Cum trebuie să înţelegem aceste lucruri comparativ cu discursul Părinţilor care spune că virtuţile nu au darul de a uni cu Dumnezeu, aşa cum îl are doar rugăciunea curată? Pot virtuţile, ca gesturi sacre, să ţină de acea unire maximă cu Dumnezeu sau sunt doar o bază, un început al căii ascetice? Şi reciproc: rugăciunea curată este un gest sacru? 10 G G : Domnul meu, în general părerea mea e că nu se poate separa rugăciunea de modalităţile virtuţilor pe care le activăm în răspunsul nostru faţă de Dumnezeu E bine să păstrăm acea viziune integrală în care rugăciunea, în sensul mistic, constă tocmai în acest răspuns al fiinţialităţii proprii faţă de Dumnezeu; încât orice răspuns faţă de Dumnezeu e un răspuns sacru Orice răspuns sacru înseamnă rugăciune, este deja vorbire, este deja acel relaţional Aşa încât o separare netă între rugăciunea curată şi virtuţi cred că nu se poate face; se poate vorbi, la un nivel mistic mai deosebit, de o rugăciune curată – aşa cum aminteşte Filocalia – în care ajungi la un răspuns de totalitate a fiinţei tale, care este deasupra tuturor celorlalte răspunsuri Într-adevăr, noi fiind într-o continuă creştere duhovnicească, urcăm nişte trepte ale virtuţilor, până când ajungem la virtutea supremă care este iubirea, pe care am putea-o numi rugăciune curată Deci sunt şi nişte trepte, dar nu trebuie să facem diferenţieri prea mari… G M : Deci practic toate virtuţile pot fi asimilate unor gesturi rituale… G G : … legătura virtuţilor cu gestul este ceva asupra căruia trebuie să mai zăbovim puţin Eu consider că orice exprimare faţă de sacru se face în primul rând prin acest gest Ce înseamnă de fapt gestul propriu-zis? În sens strict biblic, gestul este altar, a face un altar lui Dumnezeu Dacă ar fi doar o simplă exprimare de cuvânt, atunci gestul n-ar fi complet De aceea eu cred că Dumnezeu nu l-a creat pe om numai prin cuvânt, pentru că atunci acesta ar fi fost doar o “reflectare”, ci l-a creat prin suflare Suflarea este ceva mai concret şi arată vocaţia omului de a fi altar al Întrupării Omul este chip iconic de altar, iar când se exprimă faţă de Dumnezeu trebuie să facă un altar pe care să vină Dumnezeu şi să vorbească cu el Fără altar nu poţi face nimic în sens mistic Pustnicul Neofit consideră că gestul se întemeiază în primul rând pe condiţia de altar pe care trebuie s-o evidenţieze fiecare credincios Pe această bază urmează cuvântul şi toate celelalte Fără altar, relaţia între noi şi Dumnezeu s-ar face în gol Dar ştim că numai în cazul păcatului apare golul; plinul între Divin şi creaţie nu e decât altarul, iar exprimarea altarului este gestul Misticul zice: “Din gestul meu fac altar şi pe altarul gestului meu vino Tu, Doamne, ca să pot vorbi cu Tine!” Dacă faci din gestul tău altar, adică îţi configurezi în gest propriul tău altar, atunci poţi intra în 9 legătură cu Dumnezeu 9 Reamintindu-ne succesiunea etapelor ascezei gestice (vide supra notele 39, 40), Părintele Ghelasie accentuează dominanta rituală a experienţei mistice a creştinismului Această experienţă este – cum spuneam şi în altă parte – legitim văzută ca o ritualizare esenţială, ca o transpunere în dimensiunea interiorităţii a paradigmei formatoare a ritualului liturgic Totul, în creştinism, începe şi se termină sub specia ritualului, iar această perspectivă pe care o propune Părintele nu este o grilă hermeneutică unilaterală, nici un limbaj metaforic, ci unul de tip ontologic: a face din gest altarul pe care te aduci pe tine însuţi ca ofrandă este actul devoţional desăvârşit, total, este împlinirea umanului în întâlnirea cu Divinul Propriul altar, configurat în gest, este temelia pe care creştinul îşi zideşte celelalte modalităţi ale rugăciunii; el dobândeşte astfel o constituţie orantă (vezi mai jos), noţiune care desemnează corelativul firesc al condiţiei euharistice de care Părintele ne-a vorbit în interviul precedent Mai precis, efortul ascetic al creştinului este acela de a se transpune pe sine în starea de fiinţă orantă, de ofrandă 11 G M : Accentul pe care Preacuvioşia Voastră îl puneţi pe valenţele multiple ale gestului ritual îmi aminteşte de modelul confucianist… Confucius propunea, bineînţeles în cu totul alt context spiritual, aceeaşi ritualizare ontologică a comportamentului uman prin practicarea maxim asumată a riturilor Cum ştim însă, specificul inconfundabil şi ireductibil al creştinismului este persoana Care este deci rolul gestului ritual în personalizarea credinciosului? Este gestul sacru un limbaj personalist prin excelenţă? Îşi are el originea în limbajul fiinţial propriu persoanei umane? G G : Exact cum spuneam, fiinţa noastră creată – fiind chipul şi asemănarea fiinţei lui Dumnezeu “transpusă” în fiinţialitate de creaţie – are ca fond persoana Şi persoana are ca fond de exprimare ritualul gestului Persoana, în sinea ei, este o exprimare gestică; iar în exprimare faţă de altcineva este în modalitate de cuvânt Trebuie făcută o distincţie, dar nu o despărţire: în sine, mişcarea fiinţială e ritualică, e de gest Faţă de o alteritate, e exprimare prin cuvânt, prin care atenţionezi şi pe celălalt în sensul gestului tău De aceea gestul e o exprimare în sine, iar gestul care se exprimă şi dincolo de sine e cuvântul Într-adevăr Confucius, deşi a trăit înainte de Hristos şi în alt context religios, a avut această intuiţie a importanţei gestului căci, aşa cum zice Sfântul Vasile cel Mare, nici păgânii nu au fost lipsiţi de razele Sfântului Duh Dar, subliniem, în sens creştin- ortodox gestul este însuşi fondul persoanei Persoana şi gestul sunt, într-un anumit sens, sinonime Prin gest omul îşi exprimă persoana şi, mai mult, chiar se “suprapersonalizează”, adică gestul exprimă plenitudinea fiinţialităţii persoanei Prin cuvânt se exprimă doar “o parte”, pe când prin gest integralitatea… G M : Experienţa religioasă a creştinismului, fie că vorbim de cea biblică, ascetică sau liturgică, este plină de gesturi De la mâncarea din pomul cunoaşterii binelui şi răului şi până la gestul lui Iuda de a întinge cu Hristos în blid, curba căderii omului a depins de proasta “gestiune” a gestului euharistic Ce ar însemna, în acest context, trăirea gestică a Liturghiei? Pentru că actele liturgice par a fi făcute să fie trăite gestic… Ce ar însemna gestul preotului? Dar al credincioşilor? Ce distincţie este între ele? G G : Nu putem vorbi de o diferenţă între gestul preotului şi al credinciosului… Pentru că, chiar dacă fiecare dintre aceştia se află în planul lui specific, gestul lor ritualic este acelaşi Gestul nostru liturgic este tocmai această deschidere de dăruire şi primire Dacă nu e acest gest de dăruire şi primire, nu se produce ritualul Pentru că, în ritualul creştin, numai în măsura în care dăruieşti vei şi primi În măsura în care credinciosul se deschide şi se dăruieşte, face altar după asemănarea integrală şi neştirbită (fără prihană, aşa cum anunţă, profetic, la tot pasul liturghia Vechiului Testament), pentru ca Dumnezeu să-l metamorfozeze în fiinţă euharistică prin combustia nemistuitoare a Duhului Sfânt 12 Altarului Bisericii, ritualul liturgic are loc şi pe altarul lui Însuşi Mântuitorul şi Sfântul Duh liturghisesc pe acest altar şi, în acelaşi timp, liturghisirea care se face prin preot se prelungeşte în inima credinciosului De aceea rugăciunea liturgică nu poate fi înlocuită cu cea particulară Numai în Biserică, actualizându-şi propriul liturgic în acordaj cu liturgicul acesteia, omul se roagă cu adevărat Căci, aşa cum am mai spus, omul nu se roagă cu adevărat decât dacă se face altar şi numai dacă în el vine însuşi Hristos cu Trupul şi Sângele său euharistic Sfântul Paisie cel Mare spune că, atunci când se ruga, nu se ridica de la rugăciune până nu venea Hristos în el, până nu-L simţea… Deci ajunsese deja la o stare liturgică foarte înaltă Noi, oamenii obişnuiţi, nu putem avea această trăire înaltă, în care să se producă acest liturgic direct; dar noi avem această modalitate a Bisericii în care, numai prin liturgicul sacerdotal al preotului, putem deveni şi noi un fel de altare şi pe altarul nostru să se facă liturgicul Aceasta e adevărata rugăciune creştină… Dacă rugăciunea noastră nu e una în care să te faci altar, ea rămâne neîmplinită; e doar un fel de prerugăciune S-ar putea scrie o întreagă carte în jurul acestei taine de a te face altar pentru a te putea ruga, pentru a putea dobândi condiţia de rugăciune În mod obişnuit se consideră că rugăciunea e un simplu dialog cu Dumnezeu sau o simplă orientare către El; este şi aceasta, însă doar ca o tendinţă de rugăciune Dar trăirea şi împlinirea rugăciunii nu poate fi decât atunci când te faci altar Mai mult, dacă se face împlinirea euharistică, comunul iconic G M : Acest gest ritual generalizat de care vorbiţi poate deschide către o nouă perspectivă cosmologică, către o iconizare a lumii Ştim că, în general, se vorbeşte despre contemplarea raţiunilor divine din făpturi ca un pas către unirea mistică cu Dumnezeu Care ar fi distincţiile între a sesiza gestic lumea şi a contempla raţiunile ei? G G : Domnul meu, şi aici problema e foarte adâncă, dar încă o dată insist asupra unui fapt: omul este supracreaţie, aşa cum am arătat şi în Pe urme antropologice Faţă de natură, omul nu are numai nişte raţiuni divine, deşi le are şi pe acelea, aşa cum stă scris: “Dumnezeu a luat ţărână din pământ…” Deci avem şi noi, prin această ţărână, toate raţiunile pe care Dumnezeu le-a pus în natura creată; avem toată memoria creaţiei Însă menirea omului este de a întoarce aceste raţiuni în răspuns faţă de Dumnezeu, de a le face dar pe un altar, altar pe care să se întâlnească cu Dumnezeu Deci omul are ca vocaţie cosmică să împlinească o Liturghie, cum zice şi Sfântul Maxim Mărturisitorul Dacă numai prin om Fiul lui Dumnezeu, în taina Sa, îşi 10 împlineşte actul liturgic de creaţie a lumii, tot prin om, prin ritualul lui, se produce şi ridicarea creaţiei în Dumnezeu Dacă Dumnezeu a făcut cosmizarea lumii, adică a făcut o lume aşa de deschisă şi de largă sau – parabolic vorbind – dacă Dumnezeu a scris o Carte de creaţie, care e întregul Univers, atunci şi omul trebuie să scrie o carte… 10 În sensul că Fiul împlineşte actul de creaţie a lumii ca dar către Tatăl, din perspectiva asumării iconice a chipului de Întrupare 13 G M : Deci nu numai să citească în Cartea creaţiei… G G : Da, întocmai, ci el trebuie să dea şi un răspuns Încât noi trebuie să ne prezentăm înaintea lui Dumnezeu cu un dar Tradiţia creştină, pe baza unui text din Apocalipsă (21,14), spune că fiecăruia i se va da o piatră pe care e scris un nume, iar într-o iconografie mai veche se arată cum îngerii şi sfinţii au ceva în mână pe care îl dau lui Dumnezeu Deci dacă Dumnezeu ne dă nouă totul, chiar Trupul şi Sângele Său, atunci şi noi trebuie să-I dăm ceva Şi în folclorul românesc se vorbeşte de “Făt- Frumos cu Cartea în mână născut”, Carte ce are doar prima foaie scrisă; acolo e scrisul lui Dumnezeu A doua foaie trebuie s-o scrie omul Când mori şi te înfăţişezi înaintea lui Dumnezeu, ai în mâini această carte pe baza căreia vei fi “judecat” şi, în acelaşi timp, îţi vei arăta acel chip de răspuns faţă de Creator… Taina omului se constituie şi se dezvăluie nu doar în citirea Cărţii creaţiei divine, ci şi în scrierea în această carte a răspunsului propriu, a acelui iconic de care vorbesc eu G M : Deci a icona lumea înseamnă a scrie această Carte de răspuns propriu… G G : A icona lumea înseamnă a da această sacralitate de răspuns Trebuie insistat: dacă Dumnezeu ne-a dat Chipul Lui, care este Chipul sacru în sine, şi noi trebuie să-I dăm chipul sacrului nostru Îmi este foarte dragă o parabolă în care se spune că Fiul lui Dumnezeu Se prezintă înaintea Tatălui cu Cartea Vieţii, iar Tatăl, deschizând Cartea Fiului, Se uită şi îi cad ochii în mod deosebit pe chipul cel mai sacru al creaţiei, care este chipul Maicii Domnului Se spune că, datorită acestui chip sacru de creaţie, Fiul zice către Tatăl: “Părinte, vor fi şi unii care Te vor iubi atât de mult, întocmai cum este iubirea Noastră!” Şi iubirea este chipul cel mai sacru De aceea sfinţii sunt chipuri iconice de creaţie; dacă noi vorbim de un sacru strict Divin, putem vorbi şi de un “divin” de creaţie, de un iconic de creaţie Datorită acestui lucru este posibil acel comun iconic, în care Divinul Se poate întrupa într-un iconic de creaţie, iar acesta se poate “îmbrăca” în haina iconicului Divin care este dincolo de toate formele de creaţie Taina iconizării este aşa de mare… Dacă misticile antice şi actualmente cele neopăgâne vorbesc de o spiritualizare, de o trecere, de un fel de “har supradimensional”, în sens creştin Dumnezeu vorbeşte de o Împărăţie a Sa Unii spun că a dori starea de Rai e pentru om un fel de culme a egoismului, că a dori un fel de trăire (experienţă existenţială) în distincţie de Dumnezeu e ceva totuşi inferior Starea 11 ultimă n-ar trebui să fie, de aceea, o personalizare, ci o depersonalizare; aceasta ar fi 11 Este mai ales cazul misticilor orientale, în care nu se poate concepe starea de eliberare (mokşa, nirvana, kaivalya etc ) ca o stare individualizată, de alteritate faţă de Absolut De aceea, aşa cum arată Părintele Ghelasie, aceste mistici percep însăşi starea de Rai ca pe una temporară şi inferioară stării de eliberare Totuşi, trebuie spus că intuiţia Orientului despre natura transindividuală a stării finale este corectă; numai că Părintele Ghelasie afirmă că Revelaţia creştină a arătat că această situaţie ontologică transindividuală este o “suprapersonalizare” În subsidiar, este criticată – cum spuneam şi în alt loc – tendinţa teologiei actuale de a identifica persoana cu individul, cu ipostaza manifestă a umanului; ori, 14 şi adevărata dăruire: a te anihila ca individualitate, a te absorbi în Divin Dar, în sens creştin, adevărata dăruire nu e anihilarea de sine, pentru că – dacă faci asta – ce dar îi mai dai lui Dumnezeu? Adevărata dăruire către Dumnezeu e să dai un dar care să existe, nu unul care să se piardă, în sensul renunţării la tine Adevărata dăruire e să ai darul, să îl păstrezi şi totuşi să-l dăruieşti integral Nu să-l pierzi; pentru că, în momentul în care l-ai anihilat, şi-a pierdut însăşi valoarea sa de dar Dar când valoarea o ai, când ştii că 12 există şi că o dăruieşti total, atunci e adevărata dăruire Noi nu vorbim de o impersonalizare, ci de o “suprapersonalizare” care este tocmai iconicul G M : Şi o ultimă întrebare, Preacuvioase Părinte: ştim că, la Cina din Emaus, Hristos Se face nevăzut în momentul frângerii pâinii Înseamnă aceasta că prezenţa Lui euharistică o exclude pe cea fizică? Această prezenţă euharistică este superioară prezenţei Persoanei Fiului cu Înfăţişare, cu Chip omenesc întreg, căreia I te poţi adresa gestic? Trupul euharistic este un Trup “fără Chip”, fără Faţă? Sau omul este creat ca să aibă nevoie firesc de prezenţa văzută, accesibilă gestic, a unei Persoane divine? G G : Domnul meu, în primul rând evenimentul la care vă referiţi este, să zicem aşa, unul “istoric”, care precede actul de împlinire a Fiului lui Dumnezeu – Înălţarea şi Şederea de-a dreapta Tatălui Dar El ne-a lăsat nouă modalitatea dăruirii euharistice în care va fi cu noi “până la sfârşitul veacului”(Matei 28,20); încât această modalitate euharistică nu este o înlocuire a lui Hristos, ci este tocmai uşa deschisă permanent prin care noi accedem la Hristos şi, mai mult, prin Taina Euharistiei – fără de care Hristos nu este Cel adevărat, ci doar unul pasager, relativ (un avatar, n m , G M ), un Hristos care S- a unit cu creaţia, dar apoi îi ia înapoi ceea ce I-a dat – avem şi o nouă posibilitate Hristos nu Se ascunde acum în chipul Pâinii şi al Vinului, ci ne dă o altă posibilitate: dacă El a venit şi ni S-a arătat, acum trebuie să-I dăm şi noi chip; dacă El ne-a dat Chipul Lui prin Întrupare, S-a urcat la Tatăl şi ne-a lăsat asemănarea Lui (adică prezenţa euharistică), acum trebuie ca noi să ne împropriem Chipul Lui Adevăraţii sfinţi, când se împărtăşesc, văd cu adevărat Trupul şi Sângele, Îl văd pe Hristos cu adevărat Noi ne împărtăşim, dar faptul că nu-L vedem arată că n-am ajuns să dăm chip în noi Trupului lui Hristos Împlinirea ultimă, ca prefigurare a Eshatonului, este aceea în care şi noi dăm chip Trupului euharistic al lui Hristos, pe care Îl primim în Împărtăşanie discursul Părintelui Ghelasie este tocmai în direcţia afirmării persoanei ca eveniment enstatic în primul rând 12 Semnul a ceea ce Părintele numeşte “suprapersonalizarea” omului este că darul îşi păstrează valoarea în veşnicie, chiar şi-o sporeşte prin însuşi actul dăruirii şi primirii El nu îşi pierde alteritatea, ci şi-o creşte în acest flux continuu de dăruire-primire Acesta este şi sensul ecteniei liturgice: “Dă-le lor cele cereşti în locul celor pământeşti, cele veşnice în locul celor vremelnice!” Prin dăruire, darul capătă valoare veşnică şi conferă totodată valoare şi identitate (“suprapersonalitate”) veşnică dăruitorului Darul rămâne un etern spaţiu al dialogului şi întâlnirii pentru că este, simultan şi paradoxal, păstrat de cel care dăruieşte, în sensul că îi garantează in aeternum identitatea ireductibilă, dar şi dăruit total, pentru că dăruitorul însuşi devine ofrandă În egală măsură dăruirea “suprapersonalizează” dăruitorul, promovându-i ipseitatea (acea imago ipsi), dar îl şi converteşte în ofrandă după chipul jertfei totale, hristice, împlinindu-l ca imago Dei 15 Fiecare ne împărtăşim în parte, iar dacă Hristos ne-a dat Chipul Său, acum şi noi trebuie să-I dăm chipul nostru De aceea El ne dă Trupul “fără Chip”, ca noi să-I dăm chipul13 E o taină foarte mare… Şi eu, ca preot, mă înfricoşez gândindu-mă: “Doamne, Tu îmi dai Chipul Tău, dar eu ce chip Îţi dau?” Menirea noastră este de a da chip lui Hristos în noi (vezi şi discursul paulin în acest sens), ca să nu fie un gol, o nevrednicie14 Noi însă, în majoritatea cazurilor, ne împărtăşim cu nevrednicie, dar ne împărtăşim din darul şi din mila lui Dumnezeu, pentru că Mântuitorul ni Se dă gratuit; o împărtăşire cu vrednicie înseamnă a da chip acestui Trup hristic, chipul acela adevărat care e menit fiecăruia dintre noi de către Dumnezeu Noi ne smerim în nevrednicia noastră, pentru ca Dumnezeu să “compenseze” această nevrednicie cu darul Său El ni Se dă şi peste nevrednicia noastră… G M : În acest sens, în Eshaton va fi o întâlnire faţă către faţă, adică a Chipului pe care ni L-a dat Hristos şi a celui pe care noi I l-am dat? G G : Da, împărtăşirea va fi atunci faţă către faţă, va fi veşnică… G M : Şi “mai adevărată”, cum spune o cântare din Canonul Învierii… G G : Întocmai, aceasta înseamnă “mai adevărată”, când va fi faţă către faţă, chip către chip, dar tot prin modalitatea euharistică, trăită acum în deplina arătare a chipului, atât al lui Dumnezeu cât şi al meu, realizându-se acel iconic de întâlnire G M : Mă gândeam la ceea ce scriaţi undeva, în Dicţionarul de isihasm, despre faptul că prin repetarea gestului se produce deschiderea Uşii de Taină şi intrarea în cele de taină… G G : Gestul, cum spuneam înainte, ne rememorează chipul iconic care este tocmai această punere faţă în faţă Şi, în măsura în care apoi trăim acest gest, starea faţă în faţă începe să ia şi chip şi, luând chip, ajunge la împlinire, la adevărata întâlnire 13 Trupul şi Sângele euharistice pe care le primim la Împărtăşire sunt ca o “materie primă”, ca o plămadă a configuraţiei fiinţei noastre eshatologice Sfintele Daruri găsesc în noi pecetea Arhechipului hristic pe care L-am primit la zămislire şi L-am înnoit la Botez şi care teoformează în chip de răspuns propriu firea noastră prin aluatul Pâinii şi al Vinului De aceea se mai poate spune că condiţia noastră euharistică o pregăteşte pe cea eshatologică Am putea, din nou, asemăna acest parcurs gradual crescător al fiinţei umane de care vorbeşte Părintele Ghelasie în termeni liturgici, condiţie iconică (constituţie orantă) – condiţie euharistică – condiţie eshatologică, cu gradientul ontologic maximian, existenţa simplă (to einai) – existenţa bună (to eu einai) – existenţa veşnică (to aei einai) (cf Ambigua 157, trad cit , p 332) Dacă, la Maxim, înaintarea de-a lungul acestui traseu se face prin exerciţiul voinţei care avansează de la putere (potenţă), prin lucrare, la odihnă, pentru Părintele Ghelasie gradientul se împlineşte şi se exprimă gestic: gest de recunoaştere – gest de răspuns – întâlnirea/odihna în apofatismul gestului 14 În acest context, păcatul echivalează cu o desfigurare a Chipului lui Hristos, cu o palmă dată Acestuia peste obraz 16 Acum noi stăm faţă în faţă cu Dumnezeu – şi asta se face din darul Lui – dar nu este încă împlinirea dialogului faţă către faţă, nu este încă vederea totală, directă Când va fi şi această vedere directă, atunci va fi împlinirea G M : Vă mulţumesc, Preacuvioase Părinte, pentru amabilitatea de a-mi fi acordat acest interviu Sfânta Mănăstire Frăsinei, 14 Aprilie 1999 17 